РЕГЛАМЕНТ ЗА ИЗПЪЛНЕНИЕ (ЕС) № 238/2012 НА КОМИСИЯТА
от 19 март 2012 година
за вписване на название в регистъра на защитените наименования за произход и защитените географски указания [Sel de Guérande / Fleur de sel de Guérande (ЗГУ)]
ЕВРОПЕЙСКАТА КОМИСИЯ,
като взе предвид Договора за функционирането на Европейския съюз,
като взе предвид Регламент (ЕО) № 510/2006 на Съвета от 20 март 2006 година относно закрилата на географски указания и наименования за произход на земеделски продукти и храни (1), и по-специално член 7, параграф 4, първа алинея от него,
като има предвид, че:
(1)
В съответствие с член 6, параграф 2, първа алинея от Регламент (ЕО) № 510/2006 заявката за регистрация на името „Sel de Guérande / Fleur de sel de Guérande“ (ЗГУ), подадена от Франция, бе публикувана в Официален вестник на Европейския съюз (2).
(2)
Тъй като Комисията не е получила никакви възражения съгласно член 7 от Регламент (ЕО) № 510/2006, името следва да се регистрира,
(3)
В съответствие с член 13, параграф 3, втора алинея от Регламент (ЕО) № 510/2006 може да бъде посочен обаче преходен период за предприятия, установени в държавата-членка, в която се намира географският район, при условие че съответните предприятия законно са предлагали въпросните продукти, като са използвали въпросните имена продължително за период от поне пет години, предшестващ датата на публикацията, предвидена в член 6, параграф 2 от посочения регламент, и са отбелязали това в националната процедура по възражения, посочена в член 5, параграф 5 от посочения регламент.
(4)
С писмо, получено на 22 февруари 2011 година, властите на Френската република потвърдиха пред Комисията, че установените на тяхна територия предприятия, чийто списък е даден в приложение II към настоящия регламент, отговарят на условията, посочени в член 13, параграф 3, втора алинея от Регламент (ЕО) № 510/2006.
(5)
При тези обстоятелства горепосочените предприятия имат право да продължат да използват регистрираното име „Sel de Guérande / Fleur de sel de Guérande“ (ЗГУ) за преходен период от 5 години, считано от датата на влизане в сила на настоящия регламент,
ПРИЕ НАСТОЯЩИЯ РЕГЛАМЕНТ:
Член 1
Регистрира се името, посочено в приложение I към настоящия регламент.
Същевременно предприятията, чийто списък е даден в приложение II към настоящия регламент, могат да продължат да използват посоченото име за период от 5 години, считано от датата на влизане в сила на настоящия регламент.
Член 2
Настоящият регламент влиза в сила на двадесетия ден след публикуването му в Официален вестник на Европейския съюз.
Настоящият регламент е задължителен в своята цялост и се прилага пряко във всички държави-членки.
Съставено в Брюксел на 19 март 2012 година.